**Încep înscrierile pentru Cursul de Limbă Română pentru italieni**

**la Accademia di Romania in Roma**

Accademia di Romania in Roma lansează înscrierile la Cursul de Limbă Română pentru italieni, cursuri susținute de lect. univ. dr. **Nicoleta Neșu** – Lector de limbă, cultură și civilizație românească la Universitatea La Sapienza din Roma prin Institutul Limbii Române, în perioada 6 octombrie – 15 decembrie 2021.

În contextul normelor impuse de către guvernul italian ca măsură împotriva contaminării cu COVID19, care a determinat întreruperea activității la sediu și a contactelor interumane și la solicitarea cursanților, cursurile de limbă română se vor desfășura și de această dată online pe platforma Google Meet.

Înscrierile la Cursul de limbă română pentru italieni se pot face completând formularul online accesibil la: [https://forms.gle/7xeL6RZPkNywJxek6](https://forms.gle/7xeL6RZPkNywJxek6?fbclid=IwAR3lg40RnxIHzp4rkZ5EW06kX9HX02at4Aw10Sy4WrLaeRZGtYzX_-1NomY)

Cursul se adresează tuturor celor interesați  de studiul limbii române ca limbă străină și pornește de la nivelul de cunoștințe A0 ajungând la un nivel B1 de cunoaștere a limbii – conform Cadrului comun european de referință pentru limbi străine. Cursul pentru începători va cuprinde nivelurile A0-A1-A2. Structura generică a cursului va fi următoarea:

 Modul I A – structuri gramaticale – presupune o abordare teoretică și practică a elementelor de fonetică, lexic și morfologie.

Bibliografie: V. NEGRIŢESCU, N. NEŞU, *Grammatica d’uso della lingua romena*, Ed. Hoepli, Milano, 2014; note de curs și materiale auxiliare

Cursul va avea frecvență săptămânală și se va desfășura miercurea în intervalul orar 18-20.

**ACCADEMIA DI ROMANIA DIN ROMA**

Tel. +39.06.3201594; e-mail. accadromania@accadromania.it